open-index/open-wikipedia-markdown huggingface dataset:
Xiaomi Mi 4s

**Xiaomi Mi 4s** on Xiaomin 1. maaliskuuta 2016 julkaisema älypuhelin, jossa on esiasennettuna Android Xiaomin MIUI-käyttöliittymällä.

## Tekniset tiedot
### Muotoilu
Xiaomi Mi 4s -älypuhelimessa on 5-tuumainen näyttö Full HD-resoluutiolla.

### Fyysiset osat
Laitteesta löytyy yhteensä 6 prosessoriydintä; 2 nopeampaa 1,8&nbsp;GHz Cortex-A57 -ydintä ja 4 hitaampaa 1,4&nbsp;GHz Cortex-A53 -ydintä. Laitteessa on 3&nbsp;gigatavua RAM-muistia ja 64&nbsp;gigatavua sisäistä tallennustilaa. Puhelimen tallennustila on laajennettavissa enintään 128&nbsp;gigatavun microSDXC-kortilla.

#### Kamerat ja multimedia
Laitteessa on 13&nbsp;megapikselin takakamera. Etukameran tarkkuus on puolestaan 5 megapikseliä.

Videokuvaus voidaan tehdä 1080p (Full HD) -resoluutiolla.

### Ohjelmisto
Julkaisuhetkellä laitteessa oli esiasennettuna Android Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Mi-4s_id9994
Xiaomi Mi Max

**Xiaomi Mi Max** on Xiaomin 17. maaliskuuta 2016 julkaisema älypuhelin, jossa on esiasennettuna Android 6.0 (Marshmallow) Xiaomin MIUI-käyttöliittymällä.

## Tekniset tiedot
### Muotoilu
Xiaomi Mi Max -älypuhelimessa on 6,4-tuumainen näyttö Full HD-resoluutiolla.

### Fyysiset osat
Laitteesta löytyy 1,8 Gigahertsin 8-ydin prosessori. Laitteessa on 4 Gigatavua RAM-muistia ja 128&nbsp;Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.

#### Kamerat ja multimedia
Laitteessa on 16 Megapikselin takakamera. Etukameran tarkkuus on puolestaan 5 Megapikseliä.

Videokuvaus voidaan tehdä 2160p (4K) -resoluutiolla 30fps.

### Ohjelmisto
Julkaisuhetkellä laitteessa oli esiasennettuna Android 6.0 (Marshmallow) Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Mi-Max_id10044
AZERTY

**AZERTY** on erityinen näppäimistön asettelu latinalaisille aakkosille kirjoituskoneen ja tietokoneen näppäimistöillä. Nimitys johtuu kirjainnäppäinten ensimmäisen rivin ensimmäisistä kuudesta kirjaimesta; eli (A Z E R T Y). Saksalaisen QWERTZ-asettelun tapaan se on mallinnettu englanninkielisellä QWERTY-asettelulla. AZERTY on käytössä useimmissa ranskankielisissä Euroopan maissa, vaikka Ranskassa ja Belgiassa on omat kansalliset vaihtelunsa. Luxemburg ja Sveitsi käyttävät Sveitsin QWERTZ-näppäimistöä. Suurin osa Quebecin, pääasiassa ranskankielisen Kanadan, asukkaista käyttää QWERTY-näppäimistöä, joka on mukautettu ranskan kielelle, kuten Quebecin ja Kanadan hallituksien asettama monikielinen standardinäppäimistö CAN/CSA Z243.200-92.

Ranskankielisille suunnitellut kilpailevat asettelut (esim. 1907 julkaistu ZHJAYSCPG-asettelu, 1976 Claude Marsanin asettelu, 2002 Dvorak-fr ja 2005 Bépo-asettelu) ovat saaneet vain vähäistä tunnustusta.
Xiaomi Mi Pad 2

**Xiaomi Mi Pad 2** on Xiaomin 27. marraskuuta 2015 julkaisema taulutietokone, jossa on esiasennettuna Android Xiaomin MIUI-käyttöliittymällä.

## Tekniset tiedot
### Muotoilu
Xiaomi Mi Pad 2 -taulutietokoneessa on 7,9-tuumainen näyttö QXGA-resoluutiolla.

### Fyysiset osat
Laitteesta löytyy 2,2 Gigahertsin 4-ydin prosessori. Laitteessa on 2 Gigatavua RAM-muistia ja 64&nbsp;Gigatavua sisäistä muistia.

#### Kamerat ja multimedia
Laitteessa on 8 Megapikselin takakamera. Etukameran tarkkuus on puolestaan 5 Megapikseliä.

Videokuvaus voidaan tehdä 1080p (Full HD) -resoluutiolla.

### Ohjelmisto
Julkaisuhetkellä laitteessa oli esiasennettuna Android Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Mi-Pad-2_id9810
Masanobu Deme

**Masanobu Deme** (, 2. lokakuuta 1932 Higashiōmi – 13. maaliskuuta 2016 Tokio) oli japanilainen elokuvaohjaaja.

## Ura
Masanobu Deme opiskeli Wasedan yliopistossa. Ammattiuransa hän aloitti Japanin suurimman elokuvayhtiön Tōhōn palveluksessa 1957. Alkuun hän toimi apulaisohjaajana eräille kotimaansa tunnetuimmille elokuvaohjaajille, kuten Akira Kurosawa, Shūe Matsubayashi, Hiromichi Horikawa ja Kengo Furusawa. Masanobu Demen esikoisohjaus oli *Toshigoro* vuonna 1968. Seuraavasta elokuvastaan, *Oretachi no kōya*, hän sai tunnustusta. Vuonna 1984 Masanobu Deme ohjasi elokuvan *Tengoku no eki*, joka sai useita palkintoja. Teatterielokuvien ohella Masanobu Deme ohjasi lukuisia televisiotuotantoja.

## Valikoitu filmografia
*Seishun to wa nanda (televisiosarja, 1965)
*Toshigoro (年ごろ) (1968)
*Oretachi no kōya (俺たちの荒野) (1969)
*Sono hito wa onna kyôshi (1970)
*Dare no tame ni aisuruka (suom. *Hylätty rakkaus*, 1971)
*Oretachi no kunshô (televisiosarja, 1975)
*Mitsukubitô (televisiosarja, 1977)
*Tengoku no eki (天国の駅) (1984)
*Genkai tsurezure-bushi (玄海つれづれ節) (1986)
*Shiroi yabō (白い野望) (1986)
*Kiri no shigosen (霧の子午線) (1996)
*Baruto no Gakuen (バルトの楽園) (2006)

## Lähteet

## Aiheesta muualla
*Bfi.org.uk: Masanobu Deme
*Flickchart.com: The Best Movies Directed by Masanobu Deme
*Senscritique.com: Masanobu Deme : Réalisateur japonais né le 2 octobre 1932 à Higashiômi, Shiga, Japon. Il est décédé le 13 mars 2016 à Tôkyô, Japon.
Latvian Forest

**Latvian Forest Company AB** on ruotsalainen sijoitusyhtiö. Yhtiö sijoittaa metsä- ja maatalousmaahan Latviassa.

Latvian Forest on perustettu vuonna 2009. Yhtiön B-osake on listattu ruotsalaisella Spotlight Stock Market -markkinapaikalla. Yhtiö on hankkinut pääomaa toistuvilla osakeanneilla. Saaduilla rahoilla se on hankkinut maata Latviasta. Vuonna 2018 yhtiö omisti 10 000 hehtaaria maata. Siitä 73 % oli metsää ja loput muuta maata, pääasiassa maatalousmaata. Yhtiön tavoite on ollut omaisuuden kasvattaminen metsänhoidolla ja lisämaan hankinnalla sekä hyötyminen metsän kasvusta ja maan odotetusta hinnannoususta.

Yhtiö ilmoitti vuonna 2019, että SCA oli tehnyt ostotarjouksen kaikesta yhtiön maa- ja metsäomaisuudesta.

## Lähteet
Jimi Heinonen

**Jimi Heinonen** (s. 1. maaliskuuta 1996) on suomalainen jääpalloilija. Hän edustaa Suomen Bandyliigassa WP-35:ttä ja on pelipaikaltaan hyökkääjä.

## Seurajoukkueura

Heinonen pelasi jääpallouransa ensimmäiset vuodet Varkaudessa WP-35:n riveissä, mutta siirtyi syksyllä 2014 Helsinkiin Botnia -69:n riveihin. Botniassa hän oli voittamassa Suomen mestaruuden keväällä 2016. Hän oli Bandyliigan runkosarjan maalintekijätilaston kärkikolmikossa niin keväällä 2016 kuin 2017 Kolmen Botnia-kauden jälkeen syksyllä 2017 Heinonen siirtyi Ruotsin Elitserieniin Uppsalan Siriuksen riveihin.,  

Kesällä 2021 Heinonen siirtyi Siriuksesta Edsbyns IF:ään kolmen vuoden sopimuksella. Edsbynissä Heinonen voitti Ruotsin mestaruuden keväällä 2022. 

Keväällä 2023 Heinonen palasi takaisin kasvattajaseuraansa WP-35:een.

## Maajoukkueura

Jimi Heinonen pelasi Suomen poikien, nuorten ja alle 23-vuotiaiden edustuksen kautta syksyllä 2016 Suomen maajoukkueeseen ja edelleen kevään 2017 MM-kisajoukkueeseen. Heinonen on ollut Suomen MM-joukkueessa vuodesta 2017 lähtien ja saavuttanut yhden MM-hopean sekä kolme MM-pronssia.

## Saavutukset
**Seurajoukkueessa:**
* Suomen mestaruus: 2016 (Botnia)
* Ruotsin mestaruus: 2022 (Edsbyns IF)

**Maajoukkueessa:**
* MM-hopeaa: 2023
* MM-pronssia: 2017, 2018, 2019
* Poikien Maailmanmestaruus: 2013

## Lähteet

## Aiheesta muualla
* Jimi Heinonen Bandysidan-sivustolla
Kasteristi

**Kasteristi** on ortodoksisen ja roomalaiskatolisen kirkon käyttämä sakraaliesine.

Nimitys tulee siitä, että kasteen aikana jokaisen katolisen kaulaan ripustetaan ketjussa tai nauhassa kannettava pienikokoinen ristiriipus; yleensä sitä kannetaan näkymättömissä vaatteiden alla.  

## Lähteet
*
Liinu Lehto

**Liinu Lehto** (s. 1969) on viestintä- ja markkinointijohtaja Digi- ja väestötietovirastossa, joka aloitti toimintansa vuoden 2020 alussa. Aiemmin hän toimi kuusi vuotta viestintäjohtajana valtiovarainministeriössä. Hänet valittiin tehtävään syksyllä 2013 seitsemäksi vuodeksi. Lehto toimi nimityshetkellä Suojelupoliisin viestintäpäällikkönä. Hänet nimitettiin Suojelupoliisin ensimmäiseksi viestintäpäälliköksi 15.3.2008.

Vuosina 2006–2008 Lehto toimi Rautaruukki Oyj:n sijoittajasuhdepäällikkönä ja vuosina 2000–2006 Wulff-Yhtiöt Oyj viestintä- ja IR-johtajana. Lehto on toiminut viestinnän ammattilaiset ProCom ry:n hallituksen jäsenenä 2013–2014 ja varapuheenjohtaja 2014–2015. Vuodesta 2008 Lehto ollut mukana Helsingin yliopiston organisaatioviestinnän työelämäprofessuurien ohjausryhmässä.

Koulutukseltaan Lehto on kauppatieteiden maisteri. Hän on valmistunut Åbo Akademista.

## Artikkeleita
* Ulkokehältä strategiseksi kumppaniksi – valtioneuvoston viestinnän kehittäminen
* Strategisuus rakentaa viestintäkulttuurin – pikavoittoja ei ole
* Supon viestinnän tarina: Vaiteliaasta virastosta harkitsevaiseen avoimuuteen. Strategisen viestinnän salat -kirja. Toim. Jari Rantapelkonen, Maanpuolustuskorkeakoulu, 2014. Sivut 66–77.

Aiheesta muualla
* ProCom, Podcast jakso 14: “Jouduin hakemaan paikkani viestintäjohtajana viidakkoveitsi kädessä” Vieraana valtiovarainministeriön viestintäjohtaja Liinu Lehto

## Lähteet
Töölönlahden koulutuskampus

**Töölönlahden koulutuskampus** on Management Institute of Finland MIFin ja Tieturin koulutuskampus Helsingissä. Koulutuskampus sijaitsee vuonna 1952 valmistuneessa Suomen Sokerin entisessä pääkonttorirakennuksessa. Kampuksella toimii muitakin koulutusalan yrityksiä.

## Historia
Vuonna 1952 Mannerheimintien varteen valmistui Hugo Harmian ja Woldemar Baeckmanin suunnittelema Suomen Sokerin punatiilinen pääkonttorirakennus, jossa Töölönlahden koulutuskampus sijaitsee. Vuosina 1822–1965 toiminut Töölön sokeritehdas oli Helsingin Töölössä, Töölönlahden rannalla sijainnut sokeritehdas. Talolla on pitkä historia ja talossa ovat aikaisemmin toimineet Suomen Sokerin lisäksi Suomen ulkoministeriö, Tieturin koulutuskeskus sekä Containerships Oyj. Suomen Ulkoministeriön tehtävissä toimineen Martti Ahtisaaren neuvotteluhuoneena toiminut mutterinmallinen tila on säilytetty alkuperäisessä muodossa ja kalusteissa. Neuvotteluhuone on Museoviraston suojeluksessa ja kalusteet ovat numeroituja.

Rakennuksen julkisivulla sijaitsee Viljo Savikurjen sommittelema *Sokerityttö*. Veistos on realistinen, luonnollista kokoa oleva pronssiveistos, joka esittää koiralle sokeria tarjoavaa tyttöä. Sokeritytön mallina toimi silloin 12-vuotias koululainen Seija Hänninen. Veistoksen matalaan kivijalustaan on kaiverrettu teksti ”SUOMEN SOKERITEOLLISUUS 1756-1956”. Veistos paljastettiin 15.8.1956 Suomen Sokeri Oy:n 200-vuotisjuhlatilaisuudessa. 

Rakennuksen ulkoseinässä on vuonna 1997 paljastettu reliefillä varustettu muistolaatta, jossa kerrotaan suomeksi ja viroksi Viron varapääministerin Jüri Vilmsin kuolleen sokeritehtaan alueella 13. huhtikuuta 1918.

## Kampuksen yrityksiä

*Management Institute of Finland MIF Oy
*Tieturi Oy
*Aamu Partners Oy
*VaasaEET Ltd Ab Oy
*Jyväskylän ammattikorkeakoulu JAMK
*Finnish Global Education Solutions Oy
* Palmia Sakkaroosi -ravintola

## Lähteet
Göran Käck

**Stig Göran Karl Käck** (s. 5. huhtikuuta 1941 Kirkkonummi) on suomenruotsalainen taidemaalari, näyttelijä ja puuartesaani. Käckin kuva- ja puutaideteoksissa inspiraation lähteenä on toistuvasti ollut suomalainen luonto, erityisesti Pohjois-Karjalan erämaat..

Uransa keskeisimpään materiaaliin, puuhun, Käck pääsi kosketuksiin jo nuorena. Hänen perheensä perustama puuteollisuuden yritys, Lappböle Hemslöjd AB, jonka toiminnassa Göran oli mukana nuoresta pitäen, valmisti muun muassa Kirkkonummen kirkon penkit sekä ikkunalaudat . Myöhemmin taiteilijan urallaan Käck kehitti suhdettaan puuhun, ja teki useita tilataideteoksia luonnosta löytämäänsä puuta hyödyntäen. Puu on materiaalina ollut tärkeässä osassa myös Käckin maalauksissa, joissa luonnosta löytynyttä puuta on hyödynnetty teosten kehyksissä. .

Göran Käckin teoksia hankittiin vuosina 2011 ja 2014 Kirkkonummen Porkkalassa sijaitsevaan Villa Hummerheimiin .

## Lähteet

## Aiheesta muualla
*
* Kirkkonummen kirkon virtuaaliesittely
VHF-puhelin

**VHF-puhelin** on lyhyen kantaman VHF-taajuudella toimiva radioyhteysjärjestelmä. VHF-puhelimen avulla voi muodostaa yhteyden toiseen VHF-puhelimen käyttäjään. VHF-puhelimen käyttö ei vaadi Viestintäviraston lupamaksua, vaan se on vapautettu lupamaksusta. VHF-puhelin sopii sekä harrastus- että ammattikäyttöön. VHF-puhelin on luonnossa liikkuvien seuratoimintaa harrastavien kommunikointiväline, jota käytetään muun muassa metsästyksessä, kalastuksessa, partiotoiminnassa, tiepalvelussa ja autourheilussa.

VHF-puhelimen avulla seuran jäsenet tietävät, miten tilanteet etenevät, joutumatta poistumaan omalta passipaikalta. VHF-puhelimet mahdollistavat nopean yhteydenpidon seuratoiminnan aikana, mikä on ensiarvoisen tärkeää täsmällisen ja yhtäaikaisen tiedonkulun vuoksi.

## Lähteet
Torbjörn Magnusson

**Torbjörn Magnusson** on ruotsalainen yritysjohtaja. Hän toimi Sammon konsernijohtajana vuodesta 2020 lokakuuhun 2025 ja Nordean hallituksen puheenjohtajana vuosina 2019-2022. Koulutukseltaan hän on tekniikan lisensiaatti Kuninkaallisesta teknillisestä korkeakoulusta.

Magnusson toimi Ifin toimitusjohtajana vuosina 2002–2019. If on osa Sampo-konsernia.

## Lähteet
Jenni Pitko

**Jenni Pitko** (s. 15. elokuuta 1986 Kemi) on suomalainen vihreiden poliitikko, kansanedustaja ja kaupunginvaltuutettu Oulussa. 

Hänet valittiin ensimmäistä kertaa Oulun kaupunginvaltuustoon vuonna 2012. Hän on toiminut kaupunginhallituksen varapuheenjohtajana ja vihreiden valtuustoryhmän puheenjohtajana. Kuntavaaleissa 2017 Jenni Pitko sai yhteensä  ääntä, mikä oli vaaleissa oululaisista vihreistä ehdokkaista eniten. Vuoden 2019 eduskuntavaaleissa Pitko tuli valituksi  äänellä Oulun vaalipiiristä eduskuntaan. Vuoden 2023 vaaleissa hän sai  ääntä ja jatkoi eduskunnassa. Hän toimi Vihreän eduskuntaryhmän puheenjohtajana kesäkuusta 2020 helmikuuhun 2021.

Ammatiltaan Jenni Pitko on arkkitehti. Hän on opiskellut Oulun yliopistossa, toiminut Oulun yliopiston ylioppilaskunnan hallituksen puheenjohtajana vuonna 2011 ja Oulun yliopiston hallituksen jäsenenä loppuvuonna 2013.

## Näkemykset
### Arvot
Pitko sijoittuu vaalikonevastausten perusteella keskusta-vasemmistoon. *[[Yle]]n* vaalikoneessa Pitko sijoittuu arvoasteikolla vahvasti liberaalille puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Pitkon näkemykset ilmentävät liberaalivihreyttä (GAL). HS:n vaalikoneeseen Pitkon antamissa näkemyksissä korostuu voimakkaimmin liberaalivihreät mielipiteet.

### Seksuaali- ja sukupuolipolitiikka
Pitko on allekirjoittanut Setan ehdokasitoumuksen eduskuntavaaleissa 2019 ja 2023. Ehdokassitoumuksen allekirjoittajana Pitko on sitoutunut tukemaan sukupuoli- ja seksuaalivähemmistöjen tavoitteita eduskuntatyössään, vastustamaan syrjintää ja vihapuhetta sekä edistämään näiden ryhmien osallistumista päätöksentekoon.

## Lähteet
Lapin Panimo

**Lapin Panimo Oy** on Rovaniemellä toimiva pienpanimo. Yritys on perustettu vuonna 2015. Toimitusjohtajana toimii panimomestari Arturs Dutka. Panimon ensimmäiset oluet tulivat myyntiin syyskuussa 2016. Pullotetun veden myynti alkoi vuonna 2018. Panimo on tunnettu suodattamattomista, väri-, lisä- ja säilöntäaineettomista oluistaan.

## Panimomestari
Lapin Panimon panimomestarina toimii Latviasta Rovaniemelle muuttanut Arturs Dutka. Oluen panemisen hän on opetellut VLB Berlinissä, Saksan panimoteollisuuden tutkimus- ja opetuslaitoksessa. Dutkan kanssa oluita on ollut kehittelemässä vanhempi panimomestari Wolfgang Trautner, jolla on lähes 40 vuoden kokemus panimomestarina ympäri maailmaa.

## Historia
Lapin Panimo jatkaa kaupungin oluenpanemisen perinnettä yli puolen vuosisadan tauon jälkeen. Ennen sotia Rovaniemellä toimi K. J. Auttin Höyrypanimo Oy, jonka Tornion Portteri ja Oluttehdas osti vuonna 1933. Oluen panemiseen tuli kuitenkin pitkä tauko lokakuusta 1944 alkaen, sillä Höyrypanimon rakennukset tuhoutuivat Lapin sodassa. 

## Tuotteet
Lapin Panimon perus tuotevalikoimaan kuuluu 12 eri olutta ja vuotuinen tuotantokapasiteetti yltää 300&nbsp;000 litraan. Perusvalikoiman lisäksi tuotantoon kuuluu sesongin mukaan valmistettavia oluita ja 1.10.2018 Panimo aloitti Kaltio-kivennäisveden myynnin. Lapin Panimo tekee asiakkaille myös mittatilausoluita. Alkoholilain uudistuksen jälkeen Lapin Panimo aloitti suoramyynnin panimomyymälästä heinäkuussa 2018.

## Lähteet

## Aiheesta muualla
*Yrityksen verkkosivusto
Punakot

**Punakot** (*Bartsia*) on näivekasvien (Orobanchaceae) heimoon kuuluva kasvisuku. Sukuun kuuluu ainakin 50 lajia. Niiden lisäksi sukuun on kuvattu useita muitakin lajeja, mutta näiden taksonominen asema on toistaiseksi epäselvä.

Punakot ovat monivuotisia ruohovartisia kasveja, jotka elävät puoliloisina. Ne ovat kasvutavaltaan pystyjä ja niiden varret ovat haarattomia. Lehdet sijaitsevat vastakkain ja ovat ruodittomia, soikeanpuikeita sekä sahalaitaisia. Kukat sijaitsevat lyhyessä tähkämäisessä kukinnossa varren latvassa, joka on usein yksipuoleinen. Tukilehdet ovat ruskeanvioletteja. Verhiöt ovat neliliuskaisia, ja teriöt ovat ruskeanvioletteja. Heteitä on neljä kappaletta. Hedelmä on munanmuotoinen kota.

Suurin osa punakkolajeista kasvaa Etelä-Amerikassa Andien vuoristossa. Suomessa ja Ruotsissa esiintyy vain yksi punakkolaji: pohjanpunakko eli punakko (*Bartsia alpina*).

Punakkojen (*Bartsia*) suvun tieteellinen nimi viittaa 1700-luvulla eläneeseen saksalaiseen lääkäriin Johannes Bartschiin.

## Lajeja
* *[[Bartsia adenophylla]]*
* *[[Bartsia alba]]*
* *[[punakko|Bartsia alpina]]* – pohjanpunakko eli punakko
* *[[Bartsia australis]]*
* *[[Bartsia crenata]]*
* *[[Bartsia flava]]*
* *[[Bartsia glandulifera]]*
* *[[Bartsia pauciflora]]*
* *[[Bartsia pyricarpa]]*
* *[[Bartsia ramosa]]*
* *[[Bartsia remota]]*
* *[[Bartsia rigida]]*
* *[[Bartsia sericea]]*
* *[[Bartsia serrata]]*
* *[[Bartsia strigosa]]*
* *[[Bartsia tenuis]]*
* *[[Bartsia tricolor]]*
* *[[kirjobellardia|Bartsia trixago]]* eli *Bellardia trixago* – kirjobellardia

## Lähteet

## Aiheesta muualla
* Finto: Kassu – Kasvien suomenkieliset nimet: ''Bartsia''
* Suomen Lajitietokeskus: Punakot – ''Bartsia''
Maasdam

**Maasdam** on kylä ja entinen kunta Etelä-Hollannin provinssissa Alankomaissa. Se oli kunta vuoteen 1984 asti, jolloin se sulautui Puttershoekin, Mijnsheerenlandin, Westmaasin ja Heinenoordin kylien kanssa uudeksi Binnenmaasin kunnaksi. Kylän väkiluku on 585.

## Kuuluisia kaupungissa syntyneitä

* Kees Verkerk (s. 1942), olympiakultaa voittanut pikaluistelija

## Lähteet
Suomalainen nainen ja mies

**Suomalainen nainen ja mies – Asema ja muuttuvat roolit** on Elina Haavio-Mannilan vuonna 1968 julkaisema sosiologinen tutkimus naisten ja miesten yhteiskunnallisesta asemasta Suomessa. Se oli aikanaan Suomen ensimmäinen järjestelmällinen tutkimus tästä aiheesta ja on edelleen Haavio-Mannilan arvostetuin teos. Kirjan on kustantanut WSOY.

*Suomalaisen naisen ja miehen* lähtökohtana on saksalaisen Johan Galtungin teoria sosiaalisista arvojärjestelmistä. Teoksessa käydään läpi suomalaisen yhteiskunnan eri osa-alueita ja instituutioita sukupuolinäkökulmasta. Haavio-Mannila osoittaa erilaisia epätasapainoisuuksia ja ristiriitaisuuksia sukupuolten asemassa. Tarkastelun kohteina ovat muun muassa sukupuolten oikeudellinen, taloudellinen, poliittinen ja sosiaalinen asema, naisten ja miesten osuus järjestötoiminnassa sekä sukupuoliroolien ja niitä koskevien asenteiden muuttuminen. Teosta on kutsuttu suomalaisen naistutkimuksen pioneerityöksi. Kun Suomalainen Tiedeakatemia valitsi Haavio-Mannilan kunniajäsenekseen vuonna 2012, pääperusteena mainittiin *Suomalainen nainen ja mies*.

## Lähteet
Kirjosammakko

**Kirjosammakko** (*Discoglossus pictus*) on kätilösammakoiden eli levykielisammakoiden heimoon kuuluva sammakko. Carl Adolf Otth kuvasi lajin ensimmäisenä vuonna 1837.

## Levinneisyys
Laji on peräisin Marokosta. Kirjosammakon uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet

## Aiheesta muualla
*Laji.fi: Kirjosammakko – ''Discoglossus pictus''
*ITIS: ''Discoglossus pictus''
З́

**З́** on kyrillinen kirjain. Se on muodostettu kyrillisestä kirjaimesta З, johon on lisätty perään akuutti tarke. Kirjain on käytössä montenegron kielessä. Se vastaa latinalaista kirjainta Ź.
Afrikankupusilli

**Afrikankupusilli** (*Ethmalosa fimbriata*) tai **afrikansilli** on kupusillien heimoon kuuluva länsiafrikkalainen kalalaji.

## Ulkonäkö ja koko
Afrikankupusillin kyljessä on lähellä kiduksia musta täplä. Kala on yleensä noin 25 senttimetrin mittainen, suurimmillaan 46-senttinen.

## Levinneisyys ja elinympäristö
Afrikankupusilliä esiintyy rannikkovesissä Afrikan länsirannikolla Länsi-Saharasta Angolaan. Sitä tavataan myös jokisuiden murtovedessä ja itse joissakin pitkälle ylävirtaan. Afrikankupusilli on matalan veden kala ja elää yleensä alle 50 metrin syvyydessä. Se lisääntyy 3,5-38 promillen suolapitoisuudessa. Ravintona on kasviplankton.

## Kalastus ja käyttö
Afrikankupusilli on tärkeä talouskala, jonka vuotuinen kokonaissaalis on 100,000 tonnin luokkaa. Sitä kalastetaan erityisesti Senegalissa, Sierra Leonessa, Norsunluurannikolla, Nigeriassa ja Kamerunissa.

## Lähteet
Jenni Puputti

**Jenni Maria Puputti** (s. 28. kesäkuuta 1986) on suomalainen uransa  päättänyt painonnostaja, joka nykyään toimii valmentajana. Hän edusti urheilu-urallaan Tampereen Pyrintöä.

Puputti sijoittui painonnoston Euroopan-mestaruuskilpailuissa kuudenneksi vuonna 2018 sarjassa 58 kiloa. Kyseiset kisat olivat Puputin kuudennet EM-kilpailut. Sen lisäksi hän voitti painonnostourallaan seitsemän suomenmestaruutta (2007, 2012, 2013, 2014, 2015, 2016 ja 2018) samassa sarjassa.

Nykyään Puputti toimii Varalan urheiluopistolla fysiikkavalmentajana ja vastaa muun muassa Elina Gustafssonin ja Mira Potkosen voimavalmennuksesta. Tämän lisäksi hän toimii Tapparan ja Tampereen Pyrinnön koripallojoukkueen voima- ja fysiikkavalmentajana. Painonnostossa hän toimii muutaman urheilijan henkilökohtaisena valmentajana ja maajoukkuenaisten mentorina.

Puputti harrasti nuorempana myös keihäänheittoa edustaen Nokian Urheilijoita. Hän sai useita SM-mitaleja ikäkausisarjoissa. Kalevan kisoissa hän sijoittui parhaimmillaan 12:nneksi vuosina 2005 ja 2008. Lisäksi hän edusti Suomea 22-vuotiaiden maaotteluissa vuosina 2006 ja 2008.

## Lähteet
Tapparasillit

**Tapparasillit** (Pristigasteridae) on sillikalojen lahkoon kuuluva kalaheimo. Heimoon kuuluu FishBasen mukaan 9 sukua ja 38 lajia. Tapparasillit elävät meri-, murto- ja makeassa vedessä.

## Alaheimot ja suvut

* Alaheimo Pelloninae
** *[[Chirocentrodon]]*
** *[[Ilisha]]*
** *[[Neoopisthopterus]]*
** *[[Pellona]]*
** *[[Pliosteostoma]]*
* Alaheimo Pristigasterinae
** *[[Odontognathus]]*
** *[[Opisthopterus]]*
** *[[Pristigaster]]*
** *[[Raconda]]*

## Lähteet
Kuhat

**Kuhat** (*Sander*, aiemmin *Stizostedion*) on ahventen heimoon kuuluva kalasuku. Suvun kuvasi ensimmäisenä saksalainen luonnontieteilijä Lorenz Oken vuonna 1817.

## Lajit
Kuhien sukuun kuuluu FishBasen mukaan seuraavat 5 lajia:

* *[[Sander vitreus]]* (Mitchill, 1818) – Valkosilmäkuha
* *[[Sander lucioperca]]* (Linnaeus, 1758) – Kuha
* *[[Sander canadensis]]* (Griffith & Smith, 1834) – Hietakuha
* *[[Sander marinus]]* (Cuvier, 1828) - Suistokuha
* *[[Sander volgensis]]* (Gmelin, 1789) - Idänkuha

## Lähteet
Sander

**Sander** voi tarkoittaa seuraavia:

* kuhat, latinaksi *Sander*, ahventen heimoon kuuluva kalasuku
* Sander, taajama Sør-Odalin kunnassa Norjassa

## Etunimenä
* Sander Berge (s. 1998), norjalainen jalkapalloilija
* Sander Boschker (s. 1970), alankomaalainen jalkapalloilija
* Sander van Doorn (oik. *Sander Ketelaars*, s. 1979), alankomaalainen DJ
* Sander Vold Engebråten (s. 2002), norjalainen jääkiekkoilija
* Sander Gulien (s. 1974), alankomaalainen sarjakuvapiirtäjä
* Sander Kaasjager (”Vo0”, s. 1985), alankomaalainen videopelipelaaja
* Sander Levin (s. 1931), yhdysvaltalainen poliitikko
* Sander Puri (s. 1988), virolainen jalkapalloilija
* Sander Sagosen (s. 1995), norjalainen käsipalloilija
* Sander Schwartz (s. 1954), yhdysvaltalainen televisioanimaatioiden tuottaja
* Sander Skotheim (s. 2002), norjalainen kymmenottelija
* Sander Svendsen (s. 1997), norjalainen jalkapalloilija
* Sander Westerveld (s. 1974), alankomaalainen jalkapalloilija

* Frode Sander Øien (*Samuel Bjørk*, s. 1969), norjalainen kirjailija, laulaja ja lauluntekijä
* Siim-Sander Vene (s. 1990), virolainen koripalloilija

## Sukunimenä
* Andreas Sander (s. 1989), saksalainen alppihiihtäjä
* Anne Sander (s. 1973), ranskalainen poliitikko ja europarlamentaarikko
* Gordon F. Sander (s. 1951), yhdysvaltalainen toimittaja, valokuvaaja, historioitsija ja tietokirjailija
* Helge Sander (s. 1950), tanskalainen poliitikko
* Maria Sander (o.s. *Domagala*, 1924–1999), saksalainen pikajuoksija
* Mart Sander (s. 1967), virolainen muusikko, ohjaaja, kirjailija ja televisiojuontaja
* Nils Fredrik Sander (1828–1900), ruotsalainen runoilija ja taidehistorioitsija
* Otto Sander (1941–2013), saksalainen näyttelijä
* Taylor Sander (s. 1992), yhdysvaltalainen lentopalloilija.
Sömnö

**Sömnö** on Heikki Kännön vuonna 2018 ilmestynyt romaani, jonka kustansi Sammakko. Kännö voitti teoksella Runeberg-palkinnon 2019. Kirjassa on 550 sivua.

## Lähteet
* 

### Viitteet

## Aiheesta muualla
*
Harjukset

**Harjukset** (Thymallinae) on yksi lohien heimon (Salmonidae) kolmesta alaheimosta. Siihen kuuluu vain yksi suku, harjukset (*Thymallus*). Harjukset ovat Euraasian ja Pohjois-Amerikan pohjoisosien viileiden vesien kaloja. Ne tarvitsevat runsashappista vettä ja lisääntyvät useimmin virtaavissa vesissä.

Harjuslajeja on toista kymmentä, mutta lajien rajaus ja tarkka lukumäärä ovat vielä tutkimuksen kohteena. Harjus (*Thymallus thymallus*) on Pohjois- ja Keski-Euroopassa laajalle levinnyt laji, pohjanharjus (*Thymallus arcticus*) puolestaan elää Euraasian Jäämereen laskevissa vesissä ja Pohjois-Amerikassa. Muut lajit esiintyvät pääasiassa  Itä-Siperiassa, usein yksittäisissä vesistöissä. FishBase käsittelee seuraavat 14 lajia (2023):

* *[[Thymallus arcticus]]* (Pallas, 1776) - pohjanharjus
* *[[Thymallus baicalensis]]* Dybowski, 1874 
* *[[Thymallus brevipinnis]]* Svetovidov, 1931 
* *[[Thymallus brevirostris]]* Kessler, 1879 
* *[[Thymallus burejensis]]* Antonov, 2004
* *[[Thymallus flavomaculatus]]* Knizhin, Antonov & Weiss, 2006
* *[[Thymallus grubii]]* Dybowski, 1869 
**[[Thymallus mertensii]]* Valenciennes, 1848
* *[[Thymallus nigrescens]]* Dorogostaisky, 1923 
* *[[Thymallus pallasii]]* Valenciennes, 1848  
* *[[Thymallus svetovidovi]]* Knizhin & Weiss, 2009 
* *[[Thymallus thymallus]]* (Linnaeus, 1758) - harjus
* *[[Thymallus tugarinae]]* Knizhin, Antonov, Safronov & Weiss, 2007  
* *[[Thymallus yaluensis]]* T. Mori, 1928

## Lähteet
Kääpiökaskelotti

**Kääpiökaskelotti** (*Kogia breviceps*) on kaskelottien heimoon kuuluva valaslaji.

## Levinneisyys
Kääpiökaskelotti on levinnyt maailmanlaajuisesti trooppisiin valtameriin. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
23 Canum Venaticorum

**23 Canum Venaticorum** on Ajokoirien tähdistössä sijaitseva oranssinvärinen jättiläistähti. Sen magnitudi on +5.6, joten sen voi nähdä paljaalla silmällä.

## Lähteet
Piikkiperhosrausku

**Piikkiperhosrausku** (*Gymnura altavela*) on perhosrauskujen heimoon kuuluva rustokalalaji. Lajin kuvasi Carl von Linné vuonna 1758.

## Ulkonäkö ja koko
Piikkiperhosrausku kasvaa yleensä noin kahden, joskus jopa neljän metrin mittaiseksi.

## Levinneisyys ja elinympäristö
Lajia tavataan Afrikasta, Aasiasta, Euroopasta ja Pohjois-Amerikasta. Perhospiikkirauskun uhanalaisuusluokitus on Kansainvälisen luonnonsuojeluliiton mukaan erittäin uhanalainen.

## Lähteet
Strasbourgin tanssimania

**Strasbourgin tanssimania** oli Strasbourgissa vuonna 1518 tapahtunut ilmiö, jossa sadat ihmiset pakonomaisesti tanssivat itsensä uuvuksiin useiden viikkojen ajan.

14. heinäkuuta huomattiin strasbourgilaisen naisen tanssivan kadulla. Hän nukkui öisin ja jatkoi taas aamulla. Pian useat ihmiset alkoivat tanssia ja elokuussa jo sadat ihmiset tanssivat pakonomaisesti kaupungin kaduilla. Papisto sanoi ihmisten olevan Pyhän Vituksen kiroamia ja lääkärit puolestaan epäilivät tanssijoiden kärsivän veren ylikuumenemisesta. Kaupunki päätti ohjata tanssijat heille osoitettuihin tanssipaikkoihin ja järjesti heille soittajia. Ratkaisu oli katastrofi, joka pahensi tilannetta.

Tanssimania vaivasi yli 400 ihmistä, jotka tulivat yhteiskunnan alimmista luokista. Enemmistö tanssijoista oli naisia. Tanssijat uupuivat ja monet kuolivat. Aikalaiskirjoitusten arviot jopa 15 päivittäisestä kuolonuhrista lienevät kuitenkin liioiteltuja.

Syyskuussa kaupungin johto päätti kieltää julkisen tanssimisen ja tanssia jatkaneet lähetettiin Saverneen rukoilemaan anteeksiantoa Pyhän Vituksen pyhättöön. Pian epidemia päättyi. Psyykkinen epidemia muutettiin uskonnolliseksi rituaaliksi.

Myös muita tapauksia keskiajalta on dokumentoitu. Vuosien 1374, 1463 ja 1518 tapahtumien perusteella tiedetään, että tanssimisen luultiin olevan sekä aiheuttaja että sen parannus.
Mahdolliseksi syyksi on sanottu stressin aiheuttama psykoosi.

## Lähteet

## Aiheesta muualla
*
Gornjak-UGMK Verhnjaja Pyšma

**Gornjak Utšaly** () on venäläinen jääkiekkoseura, joka on kotoisin Verhnjaja Pyšmasta, Sverdlovskin alueelta. Seura pelaa Venäjän toisella sarjatasolla VHL:ssä. Seura tekee yhteistyötä KHL:ssä pelaavan Avtomobilist Jekaterinburgin kanssa.

Gornjak perustetiin Utšalyssa, Baskortostanin tasavallassa vuonna 2012 ja joukkue liittyi kaudella 2013–2014 kansalliseen MHL-B-juniorisarjaan. Gornjak voitti sarjan mestaruuden 2016 ja 2017, minkä jälkeen seura liittyi aikuisten VHL-sarjaan. Vuonna 2021 joukkue siirrettiin lähemmäksi KHL-yhteistyöseuraa Avtomobilistia Verhnjaja Pyšman kaupunkiin.

## Joukkue kaudella 2025–2026

### Valmennus & Joukkueenjohto
* **Päävalmentaja:** Aleksei Aleksejev 
* **Apuvalmentaja:** Georgi Mišarin 
* **Apuvalmentaja:** Boris Timofejev 
* **Maalivahtivalmentaja:** Dmitri Karpikov 
* **Videovalmentaja:** Sergei Jermakov 
* **Huoltopäällikkö:** Pavel Golovatski 
* **Toimitusjohtaja:** Airat Nurgalijev 

*Lähde: EliteProspects*

## Lähteet
Futsalin Euroopan-mestaruuskilpailut 2018

**Futsalin Euroopan-mestaruuskilpailut 2018** olivat 11. UEFA:n järjestämät futsalin Euroopan-mestaruuskilpailut. Ne pelattiin  Sloveniassa 30. tammikuuta – 10. helmikuuta 2018. Euroopan mestaruuden voitti Portugali, joka kukisti finaalissa jatkoajalla hallitsevan mestarin Espanjan 3-2. Turnauksen parhaaksi pelaajaksi valittiin Portugalin Ricardinho.

Turnaus jää historiaan viimeisenä 12 joukkueen turnauksena ja viimeisenä kahden vuoden välein pidettävänä turnauksena. Seuraavat Euroopan-mestaruuskilpailut toteutetaan 16 joukkueen turnauksena ja vasta vuonna 2022 eli neljä vuotta myöhemmin. Tulevaa kisaisäntää ei ole vielä valittu. Turnauksen kisakaupunkina toimi Ljubljana ja kaikki ottelut pelattiin Arena Stokizella.

## Otteluohjelma
Kisoissa pelattiin kolmen joukkueen alkulohkot ja seuraavaksi pudotuspelit. Turnaukseen osallistui yhteensä 12 maata, ja turnauksessa pelattiin yhteensä 20 ottelua; kaksi ottelua jokaisena pelipäivänä.

## Tilastoja
Turnauksen parhaaksi pelaajaksi valittiin Portugalin Ricardinho. Parhaaseen tähdistökentälliseen valittiin seuraavat pelaajat: 

## Merkkipaaluja
* Ricardinhosta (POR) tuli turnauksen aikana Euroopan mestaruus-kisojen kautta aikain paras maalintekijä (22 maalia). Eder Lima on samalla listalla kolmantena 17 maalilla.
* Portugalista tuli historian toinen maa, joka on samaan aikaan hallitseva Euroopan Mestari futsalissa ja jalkapallossa. Ainoa toinen tähän saavutukseen yltänyt maa on Espanja (2008-2014 ja 2016).
* Espanja saavutti ensimmäisenä maana 50 lopputurnaus ottelun ja 200 maalin rajapyykit.

## Lähteet
Nykäsen Matti (kappale)

**Nykäsen Matti** on huumoriyhtye Sleepy Sleepersin kappale vuonna 1988 ilmestyneeltä albumilta *[[Turakaisten paratiisi]]*. Kappale perustuu Miljoonasateen kappaleseen ”Lapsuuden sankarille”, jonka on säveltänyt Heikki Salo. Sanat on muutettu kertomaan tuolloin uransa huipulla olleesta mäkihyppääjä Matti Nykäsestä.

Timo Kotipelto (2006) ja Matti Nykänen (2008) ovat myöhemmin levyttäneet kappaleesta omat versionsa.

## Sleepy Sleepersin versio
Sleepy Sleepersin versio äänitettiin ja julkaistiin vuonna 1988. Kappaleen sovitti yhtye itse ja sanoittivat Mato Valtonen ja Sakke Järvenpää salanimillä M. Helminen ja S. Helminen. Kappale julkaistiin ”Olympia levy” -nimisenä 7" vinyylisinglenä, jonka b-puolella on Kari Väänäsen säveltämäksi, sanoittamaksi ja sovittamaksi merkitty ”Pummilla Galgariin”.

”Nykäsen Matti” nousi Suomessa listoille helmikuussa 1988. Se ylsi singlelistan kärkeen ja jukebox-listalla seitsemänneksi.

 

## Timo Kotipellon versio
Stratovariuksen laulaja Timo Kotipelto esittää ”Lennä, Nykäsen Matti” -kappaleen Nykäsestä kertovassa vuoden 2006 elokuvassa *[[Matti (elokuva)|Matti]]*.

## Matti Nykäsen versio

Vuonna 1992 mäkihypystä laulu-uralle siirtynyt Matti Nykänen levytti itsestään kertovasta kappaleesta oman versionsa 2008.

## Lähteet
Cheick Oumar Sissoko

**Cheick Oumar Sissoko** (s. 1945 San, Mali) on malilainen elokuvaohjaaja ja poliitikko, joka on toiminut myös Malin kulttuuriministerinä. Hän opiskeli ensin Pariisin yliopistossa ja valmistui pääaineinaan Afrikan historia ja sosiologia. Sitten hän opiskeli elokuvaa Ecole Nationale Louis Lumièressä. Tämän jälkeen hän palasi Maliin ja työskenteli elokuvantekijänä kansallisen elokuvatuotannon parissa (Centre National de Productions Cinématogaphiques, CNPC). Hän ohjasi siellä elokuvat *Sécheresse* ja *Exode Rural*. Hän on perustanut yhdessä toisten malilaisten kanssa yhteisöllisen *Kora Films* -elokuvatuotantoyrityksen. 

Hänen tunnetuimmista elokuvistaan *[[Guimba]]* (1995) voitti FESPACO:n pääpalkinnon (kultainen Yennengan ori) ja Locarnon elokuvajuhlien tuomariston palkinnon (1996). Raamatun luomiskertomusta sivuava, Jean-Louis Sagot-Durvaurouxin käsikirjoitukseen pohjautuva *[[La Genèse]]* (1999) valittiin kilpailemaan Cannesin Un Certain Regard -palkinnosta. Sissoko sai Prinssi Clausin palkinnon (1999).
 
## Filmografia
* *L’École Malienne* (1982)
* *Les Audiotheques Rurales* (1983)
* *Sécheresse et exode rural* (1984)
* *Nyamanton, la leçon des ordures* (1986)
* *Finzan* (1989)
* *Etre jeune à Bamako* (1992)
* * L'Afrique bouge* (1992)
* *Problématique de la malnutrition* (1993)
* *[[Guimba, un tyrant, une époque]]* (; 1995)
* Hopes on the Horizon (tv-dokumentti yhdessä Ernest Abbeyquayen kanssa, 1998)
* *[[La Genèse]]* (1999)
* *Bàttu* (2000)
* *Scenarios from the Sahel* (lyhytelokuva yhdessä Fanta Régina Nacron ja Idrissa Ouedraogon kanssa, 2001)

## Lähteet

## Aiheesta muualla
*Guimba the tyrant - Bambara - English subtitles; kesto 1 h 33 min)  (youtube.com)
*Cheick Oumar Sissoko by Manon Slome (Interview 1.7.1996)  (bombmagazine.org)
Alestit

**Alestit** (Alestidae, aiemmin Alestiidae) on tetrakaloihin kuuluva heimo. Heimoon kuuluu FishBasen mukaan 19 sukua ja 119 lajia. Tyson Roberts kuvasi heimon ensimmäisenä vuonna 1969.

## Lähteet
Jurvan kirkonkylä

**Jurvan kirkonkylä** on taajama, joka oli entisen Jurvan kunnan hallinnollinen keskus. Kuntaliitoksen jälkeen se on ollut osa Kurikkaa. Vuoden 2022 lopussa taajamassa oli 1 714  asukasta. Taajaman pinta-ala oli 9,04 neliökilometriä, joten väestötiheys oli  189,6 asukasta neliökilometrillä. 

## Lähteet
Ecuadorin keskusyliopisto

**Ecuadorin keskusyliopisto** (Universidad Central del Ecuador, UCE) on Ecuadorissa toimiva korkeakoulu. Sillä on kaksi kampusta Quitossa, toinen kaupungin etelä- ja toinen koillispuolella, sekä sivutoimipisteet Santo Domingo de los Tsáchilasin provinssin pääkaupungissa  Santo Domingossa ja Galápagossaarilla. 

Yliopiston edeltäjä perustettiin vuonna 1622 nimellä Real y Pontificia Universidad de San Gregorio Magno. Nykyisellä nimellään se on toiminut vuodesta 1826.


File:Universidad Central del Ecuador - Entrada norte (8471769970).jpg|Yliopiston kampusalueen pohjoinen sisäänkäynti.
File:Universidad Central del Ecuador. Quito 02.jpg|Oikeus-, valtio- ja yhteiskuntatieteiden tiedekunta.
File:Universidad Central del Ecuador. Quito 08.jpg|Ecuadorin keskusyliopiston rakennuksia.
File:LA FACULTAD DE MEDICINA UNO DE LOS PILARES DE LA UNIVERSIDAD CENTRAL DEL ECUADOR (16570409321).jpg|Lääketieteellisen tiedekunnan rakennuksia.
FACULTAD DE CIENCIAS ADMINISTRATIVAS.JPG|Hallintotieteden tiedekunta.

## Lähteet

## Aiheesta muualla
Luettelo Suomen futsalmaajoukkueen tilastoista

Luettelo Suomen futsalmaajoukkueen tilastoista. Tälle sivulle on koottu erilaisia tilastoja Suomen futsalmaajoukkueesta. Kausikohtainen luettelo Suomen futsalmaajoukkueen pelaamista otteluista löytyy täältä.

## Suomen maaottelut 2013–2020

**MM** = Maailmanmestaruuskilpailujen karsintaottelu, **EM** = Euroopan-mestaruuskilpailujen karsintaottelu, **PM**= Pohjoismaiden-mestaruusturnaus


## Suomen parhaat maalintekijät 2016–2020

Päivitetty 11.3.2021

Taulukossa on huomioitu ottelut 29.8.2016-2.2.2020

## Pelaajaennätykset

### Eniten otteluita

Päivitetty 11.3.2021 

### Eniten maaleja

Päivitetty 11.3.2021

### Otteluita kapteenina

Päivitetty 11.3.2021

## Päävalmentajat

Päivitetty 11.3.2021

## Kotiotteluiden yleisömäärät

Päivitetty 14.4.2019

## Katso myös
* Luettelo Suomen futsalmaajoukkueen otteluista
*Futsalmaajoukkueen tilastot

* Suomen futsalmaajoukkue

## Lähteet
Kiinaviinin uhri

**Kiinaviinin uhri** () on vuonna 1911 valmistunut ranskalainen mykkäelokuva. Sitä on pidetty yhtenä Max Linderin parhaista komedioista.

## Juoni
Lääkäri määrää sairauden heikentämälle Maxille lasillisen kiinaviiniä joka ilta. Sisäkkö ostaa tavattoman suuren viinilasin, johon mahtuu kokonainen pullollinen. Max tyhjentää lasin ja lähtee ulos. Kaupungilla humalainen Max törmäilee poliisipäällikköön, ministeriin ja kenraaliin, jotka haastavat hänet kaksintaisteluun ja ojentavat käyntikorttinsa. Kadulla poliisit pysäyttävät Maxin ja kantavat hänet vuorotellen käyntikorteissa mainittuihin osoitteisiin. Lopulta Max heitetään jälleen ulos ja kaikki kolme poliisia yhyttävät hänet samaan aikaan.

## Näyttelijät

## Tuotanto ja vastaanotto
*Kiinaviinin uhri* liittyy teemaltaan Linderin sairauteen ja syksyllä 1911 julkaistuun ”toipilaskuvaan” *[[Max paranemaan päin]]*. Tauon jälkeen näyttelijän työtahti oli hidastunut, mutta hänen komiikkansa oli saanut lisää varmuutta. *Kiinaviinin uhria* pidetäänkin yhtenä Linderin parhaista teoksista. Se perustuu näyttelijän ja hänen avustajiensa tarkoin harkittuun mimiikkaan, josta on suora yhteys myöhempään Charlie Chaplinin tuotantoon. Teknisesti elokuva on vielä kovin alkeellinen, ja se sisältää vain muutamia päähenkilöä korostavia lähikuvia.

Elokuva oli suuri yleisömenestys ja se sai kiittäviä arvioita lehdistössä. Vuoden 1911 päättyessä Linderin palkkion kerrottiin nousseen 150&nbsp;000 frangiin. Hän palasi pian entiseen kiivaaseen työtahtiinsa ja ryhtyi muutamia poikkeuksia lukuun ottamatta myös itse ohjaamaan elokuvansa.

*Kiinaviinin uhria* esitettiin helsinkiläisessä Lyyra-teatterissa helmikuussa 1912. Lehtimainoksen mukaan ”tämän arvoista huvinäytelmää ei ole pääkaupungissa nähty eikä tulla näkemään”.

## Lähteet

## Aiheesta muualla
*
Sékou Traoré

**Sékou Traoré** (s.  Bobo-Dioulasso, Burkina Faso) on burkinalainen elokuvaohjaaja, tuottaja ja elokuva-alan monitoimija. Hänen tunnetumpiin ohjauksiinsa kuuluu *[[L'Oeil du Cyclone]]* (), joka Afrikan elokuva-akatemia (AMAA) palkitsi vuoden 2016 parhaana elokuvana. 

Traoré opiskeli elokuva-alaa Ouagadougoun yliopistossa ja Pariisissa (Conservatoire libre du Cinéma français). Hän perusti yhdessä kahden opiskelutoverinsa ja kolmen muun tuttavansa kanssa vuonna 1992 Sahelis Productions -tuotantoyhtiön. Hän on osallistunut tuotantopäällikkönä esimerkiksi Abderrahmane Sissakon ohjaamaan *[[Timbuktu (elokuva)|Timbuktu]]* -elokuvaan (vuoden 2015 parhaan elokuvan AMAA-voittaja) ja vuonna 2010 valmistuneeseen Mahamat-Saleh Harounin ohjaamaan elokuvaan *[[Un homme qui crie]]* (2010), joka voitti Cannesissa tuomariston palkinnon. 

## Lähteet

## Aiheesta muualla
* Sékou Traoré  (unifrance.org)
Varina Davis

**Varina Anne Banks Howell Davis** (7. toukokuuta 1826 Natchez, Mississippi – 16. lokakuuta 1906 New York City, New York) oli Amerikan konfederaation ainoa ensimmäinen nainen ja presidentti Jefferson Davisin pitkäaikainen toinen vaimo. Yhdysvaltain sisällissodan aikana hän asui puolisonsa kanssa Konfederaation pääkaupunki Richmondissa.

Varina Davis syntyi ja kasvoi etelävaltioissa. Nuoruutensa aikana hän opiskeli Philadelphiassa. Davisilla oli sukulaisia myös pohjoisessa. Hän kannatti Konfederaation kantaa orjuudesta ja osavaltioiden oikeuksista, mutta omasi ristiriitaisia näkemyksiä sodasta.

Sisällissodan jälkeen Davisista tuli kirjailija. Hän auttoi puolisoaan kirjoittamaan muistelmansa loppuun. Leskeydyttyään 1889 Davis muutti New Yorkiin nuorimman tyttärensä Winnien kanssa työskennelläkseen kirjoittamisen parissa. Joseph Pulitzer pyysi Davisia kirjoittamaan kolumneja New York Worldiin. Vanhemmalla iällä Davis yritti parantaa pohjois- ja etelävaltiolaisten välejä. Hän ystävystyi myös Julia Dent Grantin kanssa.

## Lähteet

## Aiheesta muualla
Finney

**Finney** on irlanninkielinen nimi, joka esiintyy sekä paikannimenä että sukunimenä. Se voi viitata muun muassa seuraaviin:

## Paikkoja
* Finneyn piirikunta Yhdysvaltojen Kansasissa

## Henkilöitä
* Albert Finney (1936–2019), brittiläinen näyttelijä
* Charles Finney (1792–1875), yhdysvaltalainen lakimies, Oberlin Collegen presidentti ja uskonnollinen vaikuttaja
* Hal Finney (1956–2014), yhdysvaltalainen tietojenkäsittelytieteilijä, kryptografi ja libertaari
* Ross Lee Finney (1906–1997), yhdysvaltalainen säveltäjä
* Tom Finney (1922–2014), brittiläinen jalkapalloilija.
Valuuttasuojaus

**Valuuttasuojaus** on rahoitusriskin hallintaa, jossa vaihtuvien valuuttakurssien negatiivista vaikutusta pyritään vähentämään. Kansainvälistä kauppaa harjoittavat yritykset tekevät valuuttasuojauksia valuuttapositioihin ja merkittäviin kiinteähintaisiin osto- ja myyntisopimuksiin. Valuuttasuojaksella pyritään pienentämään valuuttakurssitappioita.

Valuuttasuojauksia tekevän on päätettävä missä määrin, millä keinoin ja kuinka pitkäksi aikaa liiketoimintaa suojataan valuuttakurssien muutoksilta. Epäsuotuisa valuuttakurssin liike syö yrityksen käyttökatetta. Siten valuuttasuojaukset liittyvät yrityksen käyttökatetavoitteeseen.

Kiinteähintaiset osto- ja myyntisopimukset suojataan yleensä termiineillä.

## Lähteet
Luottolimiitti

**Luottolimiitti** on pankin tai rahoitusyhtiön tarjoama rahoitussopimus, jossa yritys saa nostaa luottoa sovittuun enimmäismäärään asti. Luottolimiitti voi olla myös niin kutsuttu valmiusluottolimiitti (engl. *revolving line of credit* tai *revolving credit facility*), jossa yritys saa käyttää luottoa nostaen ja takaisinmaksaen sitä joustavasti. Luottolimiittisopimuksella on yleensä päättymispäivä, esimerkiksi Oriolan luottolimiitti päättyy viisi vuotta sopimuksen solmimisesta. Luottolimiitteihin liittyy kovenantteja, jotka voivat esimerkiksi liittyä nettovelan ja käyttökatteen suhteeseen sekä nettovelkaantumisasteeseen.

## Lähteet
Edvin Heimovalta

**Elis Edvin Heimovalta**, sukunimi vuoteen 1928 *Heldan* (27. tammikuuta 1902 Viipuri – 27. elokuuta 1976) oli suomalainen säveltäjä, sanoittaja ja kapellimestari. Hän käytti myös salanimeä *Into Arpa*. 

Heimovalta sävelsi muun muassa mieskuorolaulun *Soi metsä! Kumaja korpi*, valssin *En koskaan unhoita sua* ja foxtrotin *Harha-askeleita*.
 Heimovalta sävelsi musiikkia Valentin Vaalan elokuviin Helsingin kuuluisin liikemies (1934) ja Kaikki rakastavat (1935).

Musiikkivänrikki Heimovalta toimi sotilaskapellimestarina Pioneeripataljoonassa ja vuodesta 1928 Polkupyöräpataljoona 3:ssa. Hän kutsui koolle Mikkelin Mieslaulajat-kuoron perustamiskokouksen helmikuussa 1929 mutta hän ei itse osallistunut kuoron perustamiseen ja myöhempään toimintaan.

Heimovalta kuului vuonna 1957 Totuuden Ystävät-nimisen uskonnollisen yhdyskunnan perustajiin.

## Lähteet
Eino Heinonen (toimittaja)

**Eino Ensio Heinonen** (15. heinäkuuta 1904 Helsinki – 20. helmikuuta 1983 Helsinki) oli toimittaja, joka työskenteli useiden työväenlehtien päätoimittajana. 

Eino Heinosen vanhemmat olivat työmies Edvard Heinonen ja Aliina Vilhelmiina Manninen ja puoliso vuodesta 1931 Aili Edith Vesa. Alkujaan viilaajaksi G. W. Sohlbergilla opiskellut Heinonen suoritti toimittajatutkinnon Yhteiskunnallisessa korkeakoulussa 1930. Hän oli *[[Kansan Lehti|Kansan Lehden]]* toimitusharjoittelija vuodesta 1929, *[[Savon Kansa (1930–1958)|Savon Työmiehen]]* päätoimittaja 1931–1942, *[[Kansan Työ|Kansan Työn]]* 1942–1949 ja Metallityöväen Liiton jäsenlehden *[[Ahjo (lehti)|Ahjon]]* 1949–1964. Puoluekannaltaan sosiaalidemokrattinen Heinonen oli presidentin valitsijamies 1937–1942, Kuopion kaupunginvaltuuston ja -hallituksen jäsen 1933–1942 ja Lappeenrannan kaupunginvaltuuston puheenjohtaja 1946–1947. Suomen Sanomalehtimiesten Liiton hallituksen jäsen hän oli 1937–1942. 

## Lähteet
Eino Heinonen

**Eino Heinonen** -nimisiä henkilöitä ovat olleet:

* Eino Heinonen (1887–1977), suomalainen helluntaisaarnaaja
* Eino Heinonen (1893–1965), suomalainen yritysjohtaja ja kauppaneuvos
* Eino Heinonen (1904–1983), suomalainen työväenlehtien päätoimittaja
* Eino Heinonen (1905–1986), suomalainen mainosmies ja valokuvaaja
Newton Aduaka

**Newton I. Aduaka** (s.  1966 Ogidi, Nigeria) on kansainvälistä tunnustusta saanut nigerialainen elokuvaohjaaja, käsikirjoittaja ja tuottaja. 

Aduakan perhe muutti Lagosiin Biafran sodan lopussa. Vuonna 1985 Aduaka matkusi Englantiin opiskellakseen insinööritieteitä, mutta löysi elokuvan ja rupesi opiskelemaan Lontoon kansainvälisessä elokuvakoulussa (London International Film School), josta valmistui 1990. Vuonna 1997 hän perusti Granite Film Works -yrityksen. 

Hänen tunnetuimpiin ohjauksiinsa kuuluu Sierra Leonen sisällissodassa lapsisotilaana toiminutta lasta käsittelevä elokuva *[[Ezra]]* (2007), jonka Aduaka myös tuotti ja osittain käsikirjoitti vuosina 2005-2007. Elokuva palkittiin FESPACO:n Yennengan kultaisella oriilla (parhaan elokuvan palkinto). Ezra voitti lukuisia muitakin palkintoja. 

## Elokuvia
* *Voices Behind the Wall* (lyhytelokuva; 1990)
* *Carnival of Silence* (lyhytelokuva; 1994)
* *On the Edge* (lyhytelokuva; 1998)
* *Rage* (2001)
* *Funeral* (2003)
* *Aïcha* (2004)
* *(Paris la métisse) Sale nègre* (2005)
* *[[Ezra]]* (2007) 
* *Africanbeauties.com* (2010)
* *Essie* (2010)
* *One Man’s Show* (2010)
* *Katarina* (2012)

## Lähteet

## Aiheesta muualla
* Newton Aduaka  (ted.com)
* Michael Rowin (9.2.2008) REVIEW - Soldier Boy: Newton I. Aduaka's "Ezra" 
* Frank Scheck (5.3.2008) Ezra (review)
Idström

**Idström** on sukunimi, joka on muun muassa seuraavilla henkilöillä:

*Anna Idström (s. 1974), suomalainen kielentutkija ja kirjailija
*Annika Idström (1947–2011), suomalainen kirjailija, suomentaja ja dramaturgi, Cay Idströmin tytär, Tove Idströmin sisar
*Cay Idström (1917–2005), suomalainen radiotoimittaja, Annika ja Tove Idströmin äiti
*Gabriel Idström (1867–1946), suomalainen diplomi-insinööri ja Helsingin kaupungin liikennelaitoksen edeltäjän Helsingin Raitiotie ja Omnibus Oy:n toimitusjohtaja
*Tove Idström (1954–2019), suomalainen elokuva- ja televisiokäsikirjoittaja ja dramaturgi, Cay Idströmin tytär, Annika Idströmin sisar.
2 Canum Venaticorum

**2 Canum Venaticorum** on punainen jättiläinen Ajokoirien tähdistössä. Tähden magnitudi on +5.6, joten sen voi nähdä paljaalla silmällä kirkkaalla taivaalla.

## Lähteet
Natchez (Mississippi)

**Natchez** on kaupunki Mississippin osavaltiossa Yhdysvalloissa. Se sijaitsee Mississippijoen varrella. Natchezin väkiluku oli vuoden  väestönlaskennassa 15 792. Kaupunki on Adamsin piirikunnan hallintokeskus. 

Kaupunki on saanut nimensä Natchez-intiaaneilta.

## Kuvia kaupungista

Tiedosto:Natchez4Sept2008Cad.jpg|Natchezin keskustaa.
Tiedosto:Casino Boat on the Mississippi River, Natchez, Mississippi LCCN2010630099.tif|Kasinolaiva Natchezissa.
Tiedosto:SelmaHome.jpg|Selman plantaasi.


## Lähteet

## Aiheesta muualla
Marutit

**Marutit** olivat hindumytologiassa myrskyn jumalia, joiden isä oli Rudra, Shivan varhainen muoto. Maruteja on 27 tai 60, ja he käyttävät salamoita aseinaan. Ramayanan mukaan marutit syntyivät jumalatar Didin vaurioituneesta kohdusta sen jälkeen, kun Indra oli singonnut häneen salaman estääkseen jumalatarta synnyttämästä liian voimakasta poikaa. Didin oli ollut tarkoitus synnyttää vahva poika Indran vastustajaksi, mutta vahingoittuneesta sikiöstä saivatkin alkunsa marutit. 
Toisaalta heidät mainitaan myös Rudran ja lehmä Prisnin jälkeläisiksi. Rigvedan mukaan  maruteilla oli kultaiset kypärät ja rintapanssarit, ja he lohkoivat taistelukirveillään pilvenreunoja, jotta sade voisi langeta maahan. 

## Lähteet
*Cotterell, Arthur: Maailman myytit ja tarut. WSOY 1996. 
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet